**národná rada slovenskej republiky**

VII. volebné obdobie

Číslo: CRD-69/2019

**1264a**

**Spoločná správa**

**výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon Národnej rady Slovenskej republiky č. 308/1993 Z. z. o zriadení Slovenského národného strediska pre ľudské práva v znení neskorších predpisov (tlač 1264) v druhom čítaní**

Výbor Národnej rady Slovenskej republiky pre ľudské práva a národnostné menšiny ako gestorský výbor k vládnemu návrhu zákona, ktorým sa mení a dopĺňa zákon Národnej rady Slovenskej republiky č. 308/1993 Z. z. o zriadení Slovenského národného strediska pre ľudské práva v znení neskorších predpisov (tlač 1264) podáva Národnej rade Slovenskej republiky podľa § 79 ods. 1 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky.

**I.**

Národná rada Slovenskej republiky uznesením z 30. januára 2019 č. 1584 pridelila vládny návrh zákona, ktorým sa mení a dopĺňa zákon Národnej rady Slovenskej republiky č. 308/1993 Z. z. o zriadení Slovenského národného strediska pre ľudské práva v znení neskorších predpisov (tlač 1264) na prerokovanie týmto výborom:

Ústavnoprávnemu výboru Národnej rady Slovenskej republiky

a

Výboru Národnej rady Slovenskej republiky pre ľudské práva a národnostné menšiny.

Určila zároveň Výbor NR SR pre ľudské práva a národnostné menšiny ako gestorský výbor a lehoty na prerokovanie predmetného návrhu zákona vo výboroch.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 zákona o rokovacom poriadku Národnej rady Slovenskej republiky).

**III.**

Vládny návrh zákona, ktorým sa mení a dopĺňa zákon Národnej rady Slovenskej republiky č. 308/1993 Z. z. o zriadení Slovenského národného strediska pre ľudské práva v znení neskorších predpisov (tlač 1264) určené výbory prerokovali a zhodne ho odporúčali schváliť s pripomienkami*:*

Ústavnoprávny výbor NR SR uznesením z 19. marca 2019 č. 570,

Výbor Národnej rady Slovenskej republiky pre ľudské práva a národnostné menšiny uznesením z 26. marca 2019 č. 118.

**IV.**

Z uznesení výborov Národnej rady Slovenskej republiky uvedených v III. bode tejto spoločnej správy vyplývajú tieto pozmeňujúce a doplňujúce návrhy:

1. K čl. I 2. bodu § 1 ods. 3

V čl. I 2. bode § 1 ods. 3 v úvodnej vete sa za slovo „plní“ vkladá slovo „aj“.

Ide o významové spresnenie navrhovaného znenia čl. I § 1 ods. 3 nakoľko úlohy strediska všeobecne sú vymedzené a v § 1 ods. 2.

*Ústavnoprávny výbor NR SR*

*Výbor NR SR pre ľudské práva a národnostné menšiny*

***Gestorský výbor odporúča schváliť***

1. K čl. I . 9 bodu

V čl. I sa vypúšťa 9. bod. Nasledujúce body čl. I sa prečíslujú.

Ide o legislatívno-technickú úpravu v súlade so zaužívaným spôsobom.

*Ústavnoprávny výbor NR SR*

*Výbor NR SR pre ľudské práva a národnostné menšiny*

***Gestorský výbor odporúča schváliť***

1. K čl. I. 10. bodu

V čl. I 10. bode úvodná veta znie: „§ 3a vrátane nadpisu znie :“. Súčasne sa pod označenie § 3a vkladá nadpis „Zloženie a členstvo v rade“.

Návrh rešpektuje zaužívanú legislatívnu techniku úpravy nového znenia § 3a vrátane jeho nadpisu.

*Ústavnoprávny výbor NR SR*

*Výbor NR SR pre ľudské práva a národnostné menšiny*

***Gestorský výbor odporúča schváliť***

1. K čl. I 10. bodu § 3a ods. 5

V čl. I bod 10. § 3a ods. 5 štvrtej vete sa slovo „stredisko“ nahrádza slovami „oprávnená osoba“.

Pozmeňujúci návrh zohľadňuje tú skutočnosť, že nie len stredisko, ale aj iné orgány participujúce na výbere člena rady sú oprávnené vyžiadať si výpis z registra trestov. Ide o analogickú úpravu ako v prípade § 5 ods. 5 zákona č.  385/2000 Z. z. zákona o sudcoch a prísediacich a o zmene a doplnení niektorých zákonov v znení neskorších predpisov.

*Ústavnoprávny výbor NR SR*

***Gestorský výbor odporúča schváliť***

1. K čl. I 10. bodu § 3a ods. 7

V čl. I 10. bode § 3a ods. 7 sa spojka „alebo“ nahrádza spojkou „a“.

Ide o významové spresnenie navrhovaného znenia § 3a ods. 7, ktoré rešpektuje zdôrazňovanú potrebu zabezpečenia nezávislosti a pluralitného zastúpenia odborníkov z oblasti ľudských práv ako aj z oblasti nediskriminácie.

*Ústavnoprávny výbor NR SR*

*Výbor NR SR pre ľudské práva a národnostné menšiny*

***Gestorský výbor odporúča schváliť***

1. K čl. I. 13. bodu § 3b ods. 1

V čl. I v 13. bode § 3b ods. 1 sa slová „do vymenovania novozvoleného výkonného riaditeľa“ nahrádzajú slovami „do vymenovania nového výkonného riaditeľa podľa prvej vety“.

Ide o precizovanie navrhovaného znenia § 3b ods. 1 zohľadňujúc novoupravený spôsob menovania výkonného riaditeľa na základe výberového konania podľa § 3ba a 3bb.

*Ústavnoprávny výbor NR SR*

*Výbor NR SR pre ľudské práva a národnostné menšiny*

***Gestorský výbor odporúča schváliť***

1. K čl. I  25. bodu

V čl. I  25. bode úvodná veta znie : „§ 3b sa dopĺňa odsekom 9“.

Znenie úvodnej vety čl. I 25. bodu sa legislatívno-technicky zosúlaďuje s návrhmi obsiahnutými v čl. I 16. až 24. bode.

*Ústavnoprávny výbor NR SR*

*Výbor NR SR pre ľudské práva a národnostné menšiny*

***Gestorský výbor odporúča schváliť***

1. K čl. I 27. bodu

V čl. I bod 27. § 3da ods. 2 a 3 sa slová „30. júna 2019“ nahrádzajú slovami „31. augusta 2019“.

Pozmeňujúci návrh vytvára dlhší časový úsek pre všetky zainteresované subjekty pre ustanovenie členov rady podľa nových pravidiel; pôvodná lehota 2 mesiacov sa predlžuje na 4 mesiace.

*Ústavnoprávny výbor NR SR*

***Gestorský výbor odporúča schváliť***

1. K čl. I 30. bodu

V čl. I. sa vypúšťa 30. bod. Doterajší bod 31 sa označuje ako bod 30.

Legislatívno-technická úprava, ktorou sa ponecháva uvedenie už prebratej smernice v Zozname preberaných právne záväzných aktov Európskej únie aj napriek jej zrušeniu, čo je v súlade s jednotnou a zaužívanou praxou.

*Ústavnoprávny výbor NR SR*

*Výbor NR SR pre ľudské práva a národnostné menšiny*

***Gestorský výbor odporúča schváliť***

1. K čl. I 31. bodu

V čl. I v 31. bode sa slová „štvrtým až šiestym“ nahrádzajú slovami „piatym až siedmym“ a následne sa preznačujú body poradia dopĺňaných bodov piateho až siedmeho.

Legislatívno-technická úprava súvisiaca s vypustením čl. I 30. bodu návrhu, ktorým sa ponecháva doterajší počet bodov v prílohe zákona.

*Ústavnoprávny výbor NR SR*

*Výbor NR SR pre ľudské práva a národnostné menšiny*

***Gestorský výbor odporúča schváliť***

Gestorský výbor odporúča hlasovať spoločne o uvedených pozmeňujúcich a doplňujúcich návrhoch (body 1 až 10) s návrhom schváliť.

**V.**

Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon Národnej rady Slovenskej republiky č. 308/1993 Z. z. o zriadení Slovenského národného strediska pre ľudské práva v znení neskorších predpisov (tlač 1264) odporúča Národnej rade Slovenskej republiky predmetný návrh zákona

**schváliť**

v znení pozmeňujúcich a doplňujúcich návrhov uvedených v tejto spoločnej správe.

Spoločná správa výborov Národnej rady Slovenskej republiky o prerokovaní vládneho návrhu, ktorým sa mení a dopĺňa zákon Národnej rady Slovenskej republiky č. 308/1993 Z. z. o zriadení Slovenského národného strediska pre ľudské práva v znení neskorších predpisov (tlač 1264) bola schválená uznesením Výboru Národnej rady Slovenskej republiky pre ľudské práva a národnostné menšiny č. 121 z 26. marca 2019.

Týmto uznesením výbor zároveň poveril spoločnú spravodajkyňu, poslankyňu Národnej rady Slovenskej republiky Annu Verešovú, aby na schôdzi Národnej rady Slovenskej republiky informovala o výsledku rokovania výborov a pri rokovaní o návrhu zákona predkladala návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

Anna Verešová v. r.

predsedníčka Výboru NR SR pre ľudské práva a národnostné menšiny